Andrea Nahles

Andrea Maria Nahles es un feminin politico de Germania. Ella nascet li 20-im de junio 1970 in Mendig e esset inter 2017 e 2019 presidente del Socialdemocratic Partise de Germania e presidente del fraction del Socialdemocratic Partise de Germania in li parlament de Germania.

Personal e professional vive
Andrea Nahles studiat political scientie, filosofie e germanistica in Bonn. Ja durant su studies ella esset assistente de un membre del german parlament. Andrea Nahles es divorciat e have un filia qui nascet in annu 2013.

Political cariera
Andrea Nahles devenit un membre del Socialdemocratic Partise de Germania in li etá de 18 annus. Ella es membre del radical levul fraction del german socialdemocrates.
 1995-1999 Presidente del organisation de yunesse del Socialdemocratic Partise de Germania Yun Socialistes.
 1998-2002 Nahles es electet in li parlament de Germania por li Socialdemocratic Partise de Germania.
 1999-2009 Membre del parlament del Sub-districte Mayen-Koblenz.
 2005 Nahles es denov electet in li parlament de Germania.
 2009-2013 Generalsecretaria del Socialdemocratic Partise de Germania.
 2013-2017 Ministra por labore e social aferes in li guvernament de Angela Merkel.
 2017-2019 Andrea Nahles esset presidente del Socialdemocratic Partise de Germania e presidente del fraction del Socialdemocratic Partise de Germania in li parlament de Germania.

Categorie:Politicos de Germania